**1ο ΕΠΑΝΑΛΗΠΤΙΚΟ ΜΑΘΗΜΑ**

**ΤΡΟΠΟΙ ΑΝΑΠΤΥΞΗΣ ΠΑΡΑΓΡΑΦΟΥ**

1. ***Ανάπτυξη με αιτιολόγηση***

|  |  |
| --- | --- |
| **Θεματική περίοδος** | Ναι, αλλά αυτό το έκτακτο γατάκι είναι τάχα και ευτυχισμένο;… Σεις τώρα θα νομίζετε πως είναι και πολύ. |
| **Πρώτη αιτιολόγηση**  **Δεύτερη αιτιολόγηση** | Αφού τ’ αγαπούμε όλοι τόσο, αφού έχει ένα ολάκερο σπίτι δικό του, αφού μπορεί να τρώει, να κοιμάται και να παίζει, όσο θέλει, τι του λείπει για μια τέλεια γατίσια ευτυχία... Αλήθεια κι εγώ αυτή την ιδέα είχα ως προχτές. Είδα όμως πως ήμουν γελασμένος: Το γατάκι μας δεν είναι τέλεια ευτυχισμένο! Κάτι του λείπει. Κι αυτό είναι η συντροφιά των δικών του, των ομοίων του, - η αγκαλιά, το γάλα κι η περιποίηση της μητέρας του, τα χάδια, τα παιχνίδια και τα μαλωματάκια των αδελφιών του. |
| **Πρόταση Κατακλείδα** | Δε νομίζετε πως είναι πολύ σπουδαίο αυτό που λείπει, και πως τίποτα, καμιά ανθρώπινη αγάπη και φροντίδα δεν μπορεί να το αντικαταστήσει; |

**Να αναπτύξετε σε παράγραφο τη θεματική περίοδο, με αιτιολόγηση.**

|  |  |
| --- | --- |
| **Θεματική περίοδος** | Περισσεύει άραγε χρόνος το απόγευμα για κάποια άλλη δραστηριότητα; |
| **Σχόλια Λεπτομέρειες** | Μα φυσικά όχι, αφού, ……………………………………………………………  .……………………………………………………………………….......…………  …...………………………………………………………………..................………  ……………...……………………………………………………………………..…  ……………...………………………………………………………………..………  ……………...………………………………………………………………..………  ……………...…………………………………………………………………..……  ……………...……………………………………………………………..…………  ……………...………………………………………………………………..………  ……………...…………………………………………………………......…………  ...……………………………………………………………………….......………...  ..………………………………………………………………………...........……… |
| **Πρόταση Κατακλείδα** | Όλα τούτα περιορίζουν τον ελεύθερο χρόνο του μαθητή, προσθέτοντάς του και περιττό άγχος. |

1. ***Ανάπτυξη με σύγκριση και αντίθεση***

|  |  |
| --- | --- |
| Θεματική περίοδος | Και σ’ αυτό-υποθέτω εγώ- είναι όλη η διαφορά γάτας και σκύλου |
| Σχόλια Λεπτομέρειες  1η σύγκριση και αντίθεση  2η σύγκριση και αντίθεση | Η νοημοσύνη της γάτας είναι φύσει κατώτερη από τη νοημοσύνη του σκύλου. Επομένως δεν μπορεί να ’χει με τον άνθρωπο τη συνεννόηση που έχει εκείνος. Κι όταν υστερεί η συνεννόηση, δεν μπορεί παρά να υστερεί κι η αγάπη κι η αφοσίωση. Γιατί το γατάκι μου έχωσε τα νύχια του στο χέρι μου, να κρατηθεί, όπως θα τα ’χωνε σ’ ένα μαξιλάρι; Από κουταμάρα. Τη γατίσια κουταμάρα, τη  φυσική του. Ο σκύλος είναι πολύ πιο έξυπνος, να ...!  Ωστόσο, αν και το βλέπουν και το παραδέχονται αυτό, πολλοί αγαπούν περισσότερο τη γάτα, πρώτο γιατί είναι πιο όμορφη, πιο χαριτωμένη, πιο καλλιτεχνική –κι αλήθεια, ούτε τις καμπύλες της έχει ο σκύλος ούτε τα κουνήματά της. Και δεύτερο, γιατί προτιμούν και το χαρακτήρα της που είναι πιο περήφανος και πιο... ανθρώπινος. Το σκύλο τον βρίσκουν κάπως ταπεινό, δουλικό. Παραδίδεται στον άνθρωπο ολόψυχα, χωρίς όρους, και τον υπηρετεί πιστά, σ’ όλη του τη ζωή, σα σκλάβος αγορασμένος. Η γάτα απεναντίας, και στη μεγαλύτερή της αγάπη κι αφοσίωση, διατηρεί τον εγωισμό της, την αξιοπρέπειά της, την ελευθερία της. Με άλλους λόγους: ο σκύλος το παρακάνει· η γάτα κρατεί ένα μέτρο, δεν φτάνει παρά ως ένα βαθμό. Έτσι μοιάζει πολύ περισσότερο με τον ελεύθερο άνθρωπο. Κι ένας ελεύθερος άνθρωπος -σας λένε- δεν ταιριάζει ν’ αγαπά παρά το ζώο που του μοιάζει. Κι έν’ άλλο ακόμα: Η αγάπη του ανθρώπου στο σκύλο είναι κάπως... συμφεροντολογική· γιατί ξέρει πως θα ’χει όλη τη δυνατή ανταπόδοση. Η αγάπη όμως στη γάτα, την περήφανη και εγωίστρια είναι αφιλόκερδη. |
| **Πρόταση Κατακλείδα** | Κι αυτή είναι η αληθινή αγάπη... |

**Να αναπτύξετε σε παράγραφο τη θεματική περίοδο, με σύγκριση και αντίθεση.**

|  |  |
| --- | --- |
| **Θεματική περίοδος** | Η ζωή στο χωριό είναι περισσότερο πληκτική από τη ζωή στην πόλη. |
| **Σχόλια Λεπτομέρειες** | ..……………………………………………………………………….......…………  …...………………………………………………………………..................………  ……………...……………………………………………………………………..…  ……………...………………………………………………………………..………  ……………...………………………………………………………………..………  ……………...…………………………………………………………………..……  ……………...……………………………………………………………..…………  ……………...………………………………………………………………..………  ……………...…………………………………………………………......…………  ...……………………………………………………………………….......………...  ..………………………………………………………………………...........……… |
| **Πρόταση Κατακλείδα** |  |

1. ***Ανάπτυξη με παραδείγματα.***

|  |  |
| --- | --- |
| **Θεματική περίοδος** | Η Ενωμένη Ευρώπη είναι μια πραγματικότητα και αυτό διαφαίνεται μέσα από την καθημερινή μας ζωή. |
| **Σχόλια Λεπτομέρειες** | Τα δικαιώματα που έχουμε ως Ευρωπαίοι πολίτες καθιστούν τη ζωή μας  πιο εύκολη. Με τη χρήση του κοινού ευρωπαϊκού νομίσματος, την απλή  επίδειξη ταυτότητας για να μεταβούμε σε μια άλλη χώρα, με τα μειωμένα δίδακτρα σπουδών που καταβάλλουμε, τα τόσα προγράμματα ανταλλαγής μαθητών στη σχολική ζωή (όπως π.χ. το πρόγραμμα Σωκράτης) συνειδητοποιούμε ότι η Ευρωπαϊκή οικογένεια είναι μια πραγματικότητα. |
| **Πρόταση Κατακλείδα** | Η Ευρώπη, λοιπόν, έπαψε να είναι όραμα και μετατρέπεται σε τρόπο ζωής. |

**Να αναπτύξετε σε παράγραφο τη θεματική περίοδο, με παραδείγματα.**

|  |  |
| --- | --- |
| **Θεματική περίοδος** | Ο ρατσισμός είναι δυστυχώς μια σύγχρονη και ανεπίτρεπτη μάστιγα. |
| **Σχόλια Λεπτομέρειες** | (κοινωνικός – φυλετικός - πολιτικός)  ..……………………………………………………………………….......…………  …...………………………………………………………………..................………  ……………...……………………………………………………………………..…  ……………...………………………………………………………………..………  ……………...………………………………………………………………..………  ……………...…………………………………………………………………..……  ……………...……………………………………………………………..…………  ……………...………………………………………………………………..………  ……………...…………………………………………………………......…………  ...……………………………………………………………………….......………...  ..………………………………………………………………………...........……… |
| **Πρόταση Κατακλείδα** | .......................................................................................................................  .......................................................................................................................  ....................................................................................................................... |

1. ***Ανάπτυξη με ορισμό***

|  |  |
| --- | --- |
| **Θεματική περίοδος** | Κατανάλωση είναι η χρήση αγαθών ή υπηρεσιών για την ικανοποίηση των αναγκών μας. |
| **Σχόλια Λεπτομέρειες** | Δεν είναι μόνο η λήψη τροφής ή το κάψιμο των ξύλων, που η εξαφάνισή τους συντελείται μπροστά στα μάτια μας, είναι και το ντύσιμό μας, η κίνηση των μηχανών, η μετάβαση στο σχολείο, η κόμμωσή μας, η επίσκεψη του γιατρού, το ταξίδι μας με το αυτοκίνητο ή αεροπλάνο, το διάβασμα βιβλίων ή περιοδικών, η μετάβασή μας στον κινηματογράφο, η παρακολούθηση ενός προγράμματος στην τηλεόραση, η ταχυδρόμηση γράμματος ή οποιοδήποτε πράγμα που απαιτεί εργασία από άλλους ή χρησιμοποιεί, έστω και ανεπαίσθητα, τα συσσωρευμένα «καπιταλιστικά αγαθά». Αλλά το αγαθό, που η κατανάλωσή του φτάνει σε ποσοστό 100%, είναι ο χρόνος. Ο καθένας μας, από τότε που γεννιέται ώσπου να πεθάνει, είναι ένας καταναλωτής του χρόνου. Μπορεί να είμαστε ή να μην είμαστε παραγωγικά στοιχεία, γιατί όπως οι μέλισσες, έχουμε βασίλισσες, εργάτες και κηφήνες, είμαστε όμως όλοι μας καταναλωτές. |
| **Πρόταση Κατακλείδα** | Και επειδή αυτή είναι η αλήθεια, ο καθένας μας, είτε συνειδητά είτε υποσυνείδητα, ενδιαφέρεται για το τι αγοράζει και τι χρησιμοποιεί και ακόμη για τον τρόπο που αυτό του προσφέρεται |

**Να αναπτύξετε σε παράγραφο τη θεματική περίοδο, με ορισμό.**

|  |  |
| --- | --- |
| **Θεματική περίοδος** | Πώς θα μπορούσαμε να ορίσουμε την τηλεργασία σήμερα; |
| **Σχόλια Λεπτομέρειες** | **..……………………………………………………………………….......…………**  **…...………………………………………………………………..................………**  **……………...……………………………………………………………………..…**  **……………...………………………………………………………………..………**  **……………...………………………………………………………………..………**  **……………...…………………………………………………………………..……**  **……………...……………………………………………………………..…………**  **……………...………………………………………………………………..………**  **……………...…………………………………………………………......…………**  **...……………………………………………………………………….......………...**  **..………………………………………………………………………...........………** |
| **Πρόταση Κατακλείδα** | Φαίνεται, λοιπόν, ότι τα δεδομένα στο εργασιακό χώρο αλλάζουν δραματικά. |

1. ***Ανάπτυξη με διαίρεση***

|  |  |
| --- | --- |
| **Θεματική περίοδος** | Υπάρχουν ειδών ειδών ρόδα. |
| **Σχόλια Λεπτομέρειες** | Άλλα είναι μικρά, με πέταλα κανονικά και σχεδόν ισομεγέθη· άλλα είναι μεγάλα, πελώρια, με τη διάταξη εκείνη των πετάλων που περιγράψαμε. Άλλα ευωδιάζουν πολύ, άλλα λιγότερο και μερικά σχεδόν καθόλου. Άλλα είναι βαθυκόκκινα, βυσσινιά, σα βελουδένια· άλλα τριανταφυλλιά, πιο σκούρα ή πιο ανοιχτά· άλλα κίτρινα βαθιά, άλλα κίτρινα προς το άσπρο και άλλα κάτασπρα. Κάθε ποικιλία έχει τη χάρη της από το κοινό τριαντάφυλλο ως το εκατόφυλλο. Αλλά ο αληθινός βασιλιάς μέσα στα ρόδα και μέσα σ’ όλα τ΄ άλλα λουλούδια είναι το απριλιάτικο, που έχει, να πούμε έτσι, το κλασικό σχήμα του ρόδου και την πιο γλυκιά, την πιο δυνατή μυρωδιά απ’ όλα. |
| **Πρόταση Κατακλείδα** | (Δεν υπάρχει) |

**Να αναπτύξετε σε παράγραφο τη θεματική περίοδο, με διαίρεση.**

|  |  |
| --- | --- |
| **Θεματική περίοδος** | Μπορούμε να στέλνουμε μηνύματα είτε μέσω του κινητού μας είτε μέσω του υπολογιστή μας. |
| **Σχόλια Λεπτομέρειες** | **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..**  **...………………………………………………………………………………..** |
| **Πρόταση Κατακλείδα** | Ευκολύνθηκε η επικοινωνία στο μέγιστο δυνατό βαθμό και ακόμα, σκεφτείτε ότι η τεχνολογία συνεχώς εξελίσσεται!!! |

**ΠΑΡΑΓΩΓΗ ΛΟΓΟΥ:** **[Δελτίο ηδύσεων](https://ebooks.edu.gr/ebooks/v/html/8547/2722/Thematikoi-Kykloi_A-B-G-Lykeiou_html-apli/index_08.htm" \l "03)[[1]](#footnote-1)**

ΣΥΛΛΟΓΙΖΟΜΑΙ ΤΟ ΙΔΑΝΙΚΟ δελτίο ειδήσεων.

Το σχεδιάζω προσεκτικά, το επινοώ, το προκατασκευάζω.

Αφαιρώ με προσοχή και με λαβίδες καθετί το δυσάρεστο και το οδυνηρό.   
Το λογοκρίνω.

Εξαιρώ τα εγκλήματα, διαγράφω τις ληστείες, εξαφανίζω την παραφιλολογία και τις διαδόσεις.

Κρατώ τη φωνή και σκεπάζω τον αντίλαλο, κρατώ τον ήχο και εξαφανίζω τον απόηχο. Ως δια μαγείας, δεν υπάρχουν καταλήψεις, επιθέσεις, απεργίες, πορείες, επεισόδια.

Καταργούνται οι συνδιαλλαγές, οι αντεγκλήσεις, οι συγκρούσεις, οι αιχμηρές δηλώσεις και οι υβριστικές ανταπαντήσεις.

Δεν υπάρχουν νεκροί από ατυχήματα, από τροχαία, από ναρκωτικά.

Δεν εκπυρσοκροτούν πιστόλια, δε βγαίνουν μαχαίρια.

Δεν υπάρχουν κυβερνητικές αποφάσεις που να ζορίζουν, στοιχεία της φύσης που να καταστρέφουν, ανθρώπινες παρεμβάσεις που να πυροδοτούν.

Δεν υπάρχουν λαϊκές εξεγέρσεις, επαναστάσεις, αλλά ούτε και τρομοκρατικές ενέργειες, βομβιστικές απόπειρες, λεκτικά πυροτεχνήματα.

Δεν υπάρχουν παρασκήνια, ίντριγκες, δολοπλοκίες και συνωμοσίες...

Θεέ μου, τι τερατούργημα δημιούργησα...

Τι πληκτικά εξιδανικευμένο κόσμο, όπου ο αντικατοπτρισμός του δεν ενδιαφέρει κανέναν, δεν συγκινεί, δεν συναρπάζει «δι' ελέου και φόβου»!

Τι ειδυλλιακό και στείρο κατασκεύασμα, χωρίς κορυφώσεις και δραματικές εξάρσεις, χωρίς συγκινησιακά δρώμενα και θεατρική δομή!

Ιδανικό πρόγραμμα για μηδενική θεαματικότητα· γιατί, σήμερα, περισσότερο παρά ποτέ, η ενημέρωση υποχρεούται να αποκτά ψυχαγωγικό χαρακτήρα, έστω και αν η ψυχαγωγία αυτή στηρίζεται στην αρνητική πλευρά των πραγμάτων.

Αλλά γιατί να γίνει και αλλιώς;

Πέρα από τον βασικό ορισμό της είδησης που αποστηθίζουν οι σπουδαστές της δημοσιογραφίας («ο άνθρωπος που δαγκώνει σκύλο»), αν δεν υπήρχε το αδηφάγο βλέμμα, η μελοδραματική ροπή και η σαδομαζοχιστική διάθεση του μέσου ανθρώπου, πολλά πράγματα δε θα είχαν γίνει.

Δε θα 'χε γεννηθεί το αστυνομικό μυθιστόρημα.

Δε θα 'χαν επινοηθεί τα κόμικς.

Δε θα 'χαν δημιουργηθεί ήρωες περιπετειών.

Δε θα 'χαν ανθίσει οι ταινίες καταστροφής, όπου οι πύργοι καίγονται και αεροσκάφη συντρίβονται. [...]

Ο Τσακιτζής, εφφές του Αϊδινίου, δε θα 'ταν πολυετής επιφυλλίδα στις παλιές εφημερίδες.

Δε θα 'χαν εξελιχθεί σε λαϊκό ανάγνωσμα το μελοδραματικό μυθιστόρημα και το φωτορομάντζο.

Δε θα κυριαρχούσαν οι σαπουνόπερες. [...]

Μόνο που ο στοχαστικός παρατηρητής καταλήγει αναπόφευκτα στο συμπέρασμα πως, όσο κι αν η καθημερινότητα παραλλάσσει τις καταστροφές της, η ζωή –όπως και η Ιστορία– επαναλαμβάνεται με αναλλοίωτη ακρίβεια, και, εντέλει, όποιος παρακολουθήσει ένα δελτίο ειδήσεων, στην ουσία έχει δει και όλα αυτά που πρόκειται να ακολουθήσουν –πληκτικά ανακυκλούμενα– και στο μέλλον.

 Γιάννης Ευσταθιάδης, «Tragicomedia»

1. Πιστεύετε πως η άποψη του συγγραφέα «Θεέ μου τι τερατούργημα δημιούργησα... τι πληκτικά εξιδανικευμένο... δι' ελέου και φόβου» αποτελεί και άποψη των τηλεθεατών; Αν ναι, προσπαθήστε να την αιτιολογήσετε ως τηλεθεατής.
2. Να σχολιάσετε την ορθογραφία του τίτλου.
3. **Ως τηλεθεατής να γράψετε μια επιστολή (300 περίπου λέξεις) προς τους ιδιοκτήτες των τηλεοπτικών καναλιών σχετικά με την ποιοτική αναβάθμιση του δελτίου ειδήσεων. Στην επιστολή σας να αναφερθείτε στα θέματα στα οποία θα δίνατε προτεραιότητα και στον τρόπο παρουσίασής τους προκειμένου να εκπληρωθούν οι προσδοκίες σας για ένα ποιοτικό δελτίο ειδήσεων.**

**Αρνητικά χαρακτηριστικά των δελτίων ειδήσεων.**

* Αδικαιολόγητα μεγάλη η διάρκεια τους με πολλά μάλιστα ανούσια θέματα(απομάκρυνση του κόσμου από τα σοβαρά ζητήματα).
* Διακόπτονται από πολλές διαφημίσεις. Τελικά, το δελτίο ειδήσεων μετατρέπεται σε μία εκπομπή, όπως πολλές άλλες, στις οποίες σημασία έχει το κέρδος (ιδιαίτερα σε ιδιω­τικά κανάλια και σταθμούς). Έχουμε πλέον την εμπορευματοποίη­ση του δελτίου ειδήσεων.
* Στο όνομα του κέρδους επιλέγονται θέματα που «πουλάνε», όπως αυτά που σχετίζονται με την ιδιω­τική ζωή καλλιτεχνών ή πολιτικών (σκανδαλοθηρία) ή εκείνα που προβάλ­λουν δυσάρεστες στιγμές ή τον πόνο προσώπων – οικογενειών και αποβλέ­πουν στη συγκίνηση του δέκτη, τη διέγερση του συναισθήματος κ.λπ. (εμπο­ρευματοποίηση ανθρώπινου πόνου). Θυμίζουν, επομένως, τα σύγχρονα δελ­τία ειδήσεων τα γνωστά τηλεριάλιτι που κάθε άλλο παρά τιμούν τονδέκτη, την αισθητική και την παιδεία του.
* Τα δελτία ειδήσεων, ιδιαίτερα από την τηλεόραση, χάνουν σήμερα τη σοβα­ρότητα τους, μετατρέπονται σε άλλου τύπου εκπομπές, δε θυμίζουν το λα­κωνικό, ουσιαστικό 15άλεπτο ή 20άλεπτο που αποσκοπεί στην πληροφόρηση του πολίτη όσον αφορά στα βασικά ζητήματα της ελληνικής και διεθνούς επικαιρότητας.
* Το ασταμάτητο κυνήγι της είδησης (ειδησεοθηρία), με στόχο την αποκλειστι­κότητα ή την πρωτιά, οδηγεί σε υπερπληροφόρηση των πολιτών, και το κυριό­τερο, στον καταιγισμό των πολιτών με μηνύματα ανούσια, δευτερεύουσας σημασίας.
* Οι ειδήσεις δεν ελέγχονται επαρκώς ή παραμένουν ανεξακρίβωτες, με αποτέλεσμα σε αρκετές περιπτώσεις ο πολίτης να παραπληροφορείται.
* Δραματοποίηση των γεγο­νότων βίας σε επίπεδο ειδησεογραφίας και η παρουσίαση του εγκλήματος με ωμό τρόπο για λόγους εντυπωσιασμού και τηλεθέασης.
* Στα κρατικά κανάλια (αλλά ως ένα βαθμό και στα ιδιωτικά) δίνεται το ειδησεογραφικό δελτίο με στίγμα υπέρ του κυβερνώντος κόμματος, ενώ το δελτίο ειδήσεων πρέπει να είναι αντικειμενικό και ακομμάτιστο.
* Γενικότερα, παρατηρείται συχνά το φαινόμενο της διαπλοκής της είδησης με το σχόλιο.
* Το φαινόμενο των «παραθύρων», τέλος, που είναι δημιούργημα του σημερι­νού δελτίου ειδήσεων, προσβάλλει την ίδια τη διαδικασία του υγιούς διαλό­γου. Οι φιλοξενούμενοι μιλούν όλοι μαζί, χωρίς ν’ ακούει ο ένας τον άλλον ενώ πραγματοποιούνται συγκρούσεις και διαξιφισμοί που μπορεί να καταλήγουν και σε ύβρεις δίνοντας ιδιαίτερα αρνητικό παράδειγ­μα στους δέκτες.

**Πως πρέπει να είναι το δελτίο ειδήσεων.**

* Να είναι σοβαρό με σαφήνεια, ακρίβεια, συντομία, λακωνικότητα.
* Να παρουσιάζει εμφανώς διαχωρισμένη την είδηση από το σχόλιο.
* Παρουσιαστές με παιδεία, γνώση της γλώσσας, απαλλαγμένοι από προκαταλήψεις και φανατισμό, να τη­ρούν τον κώδικα επαγγελματικής δεοντολογίας δίχως να εξυπηρετούν οικο­νομικά ή πολιτικά συμφέροντα.
* Αποφυγή σκανδαλοθηρίας.
* Διαχωρισμός κριτικής απ` το κουτσομπολιό.
* Να υπηρετούν το διάλογο και την πολυφωνία.
* Να προβαίνουν σε έγκυρη αλλά και έγκαιρη ενημέρωση, γιατί οι εξελίξεις είναι ραγδαίες.
* Να φωτίζεται η είδηση ολόπλευρα και όχι μόνον ορισμένες πτυχές της.
* Να προβάλλονται και οι δημιουργικοί άνθρωποι, οι διακεκριμένοι πνευματι­κά και οικονομικά (όχι μόνο οι δεύτεροι), οι άνθρωποι με ήθος, οι πνευματι­κοί ηγέτες της κοινωνίας και όχι οι χαμηλού επιπέδου ηθοποιοί – τραγουδι­στές ή κάποιοι κοινοί εγκληματίες του ποινικού δικαίου.
* Να γίνεται εύστοχη ιεράρχηση των ειδήσεων ανάλογα με τα «αστέρια της είδησης» και να μην υπερτονίζονται ασήμαντα ζητήματα που απομακρύνουν το κοινό από τα «καυτά» θέματα της επικαιρότητας και τους ουσια­στικούς προβληματισμούς που θα έπρεπε να έχει.
* Να είναι στυλοβάτης της ελεύθερης – αντικειμε­νικής ενημέρωσης, να συμβάλλει στην εδραίωση της υγιούς πλουραλιστικής δημοκρατίας και να συντελεί στην πληροφόρηση και την αφύπνιση του κοι­νού, ώστε οι πολίτες ν` αναπτύσσουν την κριτική και τον προβληματισμό τους πάνω στα σοβαρά θέματα της επικαιρότητας, να διαμορφώ­νουν άποψη και να συμμετέχουν αποτελεσματικά στο κοινωνικοπολιτικό γί­γνεσθαι.
* Η υπενθύμιση στους πολίτες των δικαιωμάτων και των υποχρεώσεων τους, με στόχο τη συνετή διεκδίκηση των πρώτων και τη συνεπή υλοποίηση των δεύτερων, είναι επίσης χρέος των συντακτών του δελτίου ειδήσεων, εφόσον η κατάλληλη ενημέρωση του πολίτη συνδέεται και μ` αυτό.
* Ακόμη, ο έλεγ­χος των πολιτικών ηγετών και η στηλίτευση των οποιωνδήποτε ατασθαλιών και παραβιάσεων καθώς και η άμεση λήψη μέτρων απ` τους αρμόδιους για την καταπολέμηση σοβαρών προβλημάτων μπορεί να είναι τα άμεσα θετικά αποτελέσματα ενός σοβαρού και αξιόλογου δελτίου, στο πλαίσιο του οποί­ου ο δημοσιογράφος θέτει εύστοχα ερωτήματα, «πιέζει» τους πολιτικούς όλων των παρατάξεων και διεκδικεί εξ ονόματος των πολιτών και για το καλό όλων.
* Ως προς την ιεράρχηση των ειδήσεων πρέπει να λαμβάνονται υπόψη τα γνωστά «αστέρια της είδησης»: εκρηκτι­κότητα, επικαιρότητα, εγγύτητα, εκκρεμότητα, συγκίνηση, συνέπειες, σπου­δαιότητα, σπανιότητα.

**Με ποια κριτήρια ιεραρχούνται οι ειδήσεις στα Μ.Μ.Ε.**

* Πρώτο κριτήριο στην επιλογή των ειδήσεων είναι δυστυχώς η μεγαλύτερη δυνατή τηλεθέαση.
* Στόχος γίνεται η εξυπηρέτηση οικονομικών συμφερόντων (εμπορευματο­ποίηση των ΜΜΕ) αλλά και πολιτικών σκοπιμοτήτων. Στην εποχή της κρίσης των αξιών και της ηθικής χαλάρωσης, όπως συνηθί­ζουμε να χαρακτηρίζουμε την εποχή μας, δεν προάγεται ο σεβασμός στους δέκτες απ` τους ανθρώπους των ΜΜΕ.
* Η προσωπική ζωή ή η επαγγελματική δράση εμπορικών καθαρά καλλιτε­χνών, τα σχόλια και τα κουτσομπολιά γι’ αυτούς, καθώς και τα θέματα μό­δας είναι πρώτης προτεραιότητας στα δελτία των ειδήσεων. Άλλωστε ζούμε στην εποχή της διαφήμισης και της υπερκατανάλωσης. Στα δελτία των ειδήσεων αφιερώνεται σχεδόν ίσος χρόνος πλέον και στις διαφημίσεις (εμπορευματοποίηση του ίδιου του δελτίου ειδήσεων).
* Συχνά προβάλλονται απ’ τα δελτία ειδήσεων γεγονότα βίας με ωμό τρόπο.
* Γνωστοποιούνται δακρύβρεχτες ανθρώπινες ιστορίες που συγκινούν τους δέκτες προκαλώντας τον οίκτο τους.

**Ποιους κίνδυνους εγκυμονεί για τους πολίτες.**

* Αλλοίωση του ίδιου του δελτίου ειδήσεων.
* Παραπληροφόρηση και αποπροσανατολισμός του κόσμου απ` τα βασικά θέματα.
* Παρέχεται μια κακής ποιότητας κουλτούρα στο κοινό, η οποία υποβαθμίζει το μορφωτικό του επίπεδο.
* Μπορεί να πέσουν θύματα προπαγάνδας, να μαζοποιηθούν και να χάσουν την πνευματική τους ελευθερία.
* Απειλείται η ίδια η δημοκρατία, γιατί το δελτίο ειδήσεων που υπηρετεί θεωρητικά την ελευθερία γνώμης και έκφρασης του πολίτη, μετα­τρέπεται σε μία εκπομπή κουτσομπολίστικη, τις πε­ρισσότερες φορές, με αρκετές διαφημίσεις κ.λπ., αντί να είναι μια ευσύνο­πτη ανακοίνωση των γεγονότων της ημέρας εθνικών και παγκόσμιων σε συνδυασμό με κάποια κριτική ή ανάλυση από φερέγγυους ανθρώπους όλων των πλευρών.
* Προωθείται ως αξία ζωής το χρήμα και θεωρούνται, ως επιτυχημένοι οι άν­θρωποι που είναι πλούσιοι και διάσημοι, ενώ τελικά τα ευτελούς σημασίας θέματα προηγούνται των σημαντικών.
* Ακόμη, εάν κάποια γεγονότα – ειδή­σεις κ.λπ. είναι άκρως σημαντικά, υπερ-προβάλλονται, σε σημείο ώστε να κουράζουν τους δέκτες, οι οποίοι «εθίζονται» στο ίδιο το γεγονός, με απο­τέλεσμα είτε να το μυθοποιούν είτε να το απαξιώνουν, θεωρώντας το μέρος της καθημερινότητας κ.λπ. (π.χ.  τρομοκρατία στην Ελλάδα).

1. Δεν πρόκειται για ορθογραφικό λάθος. Ο συγγραφέας κάνει λογοπαίγνιο με το επίθετο «ηδύς» = ευχάριστος. [↑](#footnote-ref-1)